AIŠKINAMASIS RAŠTAS

Dėl Molėtų rajono savivaldybės tarybos 2021 m. vasario 25 d. sprendimo Nr. B1-24 „Dėl Molėtų rajono savivaldybės 2021 metų biudžeto patvirtinimo“ pakeitimo

**1.Parengto tarybos sprendimo projekto tikslai ir uždaviniai**

Parengtas Savivaldybės tarybos sprendimo projektas, kuriuo keičiamas Molėtų rajono savivaldybės tarybos 2021 m. vasario 25 d. sprendimu Nr. B1-24 ,,Dėl Molėtų rajono savivaldybės 2021 metų biudžeto patvirtinimo“ patvirtintas ir 2021 m. gegužės 27 d. sprendimu Nr. B1-132 pakeistas 2021 metų rajono savivaldybės biudžetas.

Šiuo sprendimu didinamos Molėtų rajono savivaldybės pajamos – 427,6 tūkst. Eur:

1. Vadovaujantis Lietuvos Respublikos Vyriausybės 2021 m. kovo 31 d. nutarimu Nr.196 „Dėl 2020 metų savivaldybių biudžetų negautų pajamų padengimo“ savivaldybei skiriama 420 tūkst. Eur tikslinė dotacija, kuri įskaitoma į savivaldybės biudžetą kaip lėšų suma, gauta 2020 metais suteiktos valstybės biudžeto trumpalaikės paskolos negrąžintinai daliai padengti;

2. Vadovaujantis Lietuvos Respublikos švietimo, mokslo ir sporto ministro 2021 m. birželio 14 d. įsakymu Nr. V-1114 „Dėl Lietuvos Respublikos 2021 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, skaičiaus optimizavimu, apmokėti, paskirstymo patvirtinimo“, savivaldybei skiriama 7,6 tūkst. Eur lėšos, tai 40 tūkst. Eur mažiau nei savivaldybė pateikė poreikį valstybės lėšoms gauti;

Molėtų rajono savivaldybės biudžeto pajamų tikslinimas detalizuojamas lentelėje:

|  |  |  |
| --- | --- | --- |
| **Eil. Nr.** | **Pavadinimas** | **Suma** |
| 1. | Dotacija 2020 m. suteiktos valstybės biudžeto trumpalaikės paskolos negrąžintinai daliai padengti | 420 |
| 2. | Mokytojų skaičiaus optimizavimo lėšos | 7,6 |
| **Iš viso:** | | **427,6** |

Gautomis pajamomis tikslinami :

1. Molėtų rajono savivaldybės administracijos finansų skyriaus asignavimai sprendimo 3 priede:

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Asignavimų pavadinimas | Progra- mos kodas | Suma,  tūkst. Eur | Kitoms išlaidoms | Darbo  užmo- kestis | Ilgalaikis  turtas |
| **1. Valstybės lėšos:** | | | | | | |
| 1.1. | Valstybės lėšos  (trumpalaikės paskolos grąžinimas) | 2 | 420 |  |  | 420 |

2. Molėtų progimnazijos asignavimai, skiriant 7,6 tūkst. Eur valstybės lėšų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, skaičiaus optimizavimui apmokėti. Molėtų rajono ugdymo įstaigų poreikis mokytojų išeitinėms išmokėti yra 47639,62 Eur. Lietuvos Respublikos švietimo, mokslo ir sporto ministro įsakymu paskirta suma skiriama Molėtų progimnazijai, nes Molėtų progimnazija pateikė didžiausią optimizavimo lėšų poreikį dėl mokytojų skaičiaus optimizavimo.

Šiuo sprendimu taip pat tikslinamos savivaldybės lėšos perskirstant lėšas tarp ekonominės klasifikacijos straipsnių nekeičiant bendros asignavimų sumos:

1. Tikslinami Molėtų kultūros centro asignavimai, atsižvelgiant į Molėtų kultūros centro 2021 m. birželio 11 d. programos sąmatos tikslinimo pažymą Nr. F15-10, perskirstant 7 tūkst. Eur iš darbo užmokesčiui skirtų lėšų ir perkeliant 7 tūkst. Eur lėšų kitoms išlaidoms.

**2. Siūlomos teisinio reguliavimo nuostatos:**

Vadovaujantis sprendimo projekte nurodytais teisės aktais biudžeto pajamos didėja 427,6 tūkst. Eur valstybės biudžeto lėšomis. Vadovaudamiesi šiuo sprendimu asignavimų valdytojai pakeis savo programų sąmatas, vykdys programas, kurioms skirtas finansavimas.

**3. Laukiami rezultatai:**

Šiuo sprendimu bus papildyti Molėtų rajono administracijos, biudžetinių įstaigų asignavimai.

**4. Lėšų poreikis ir jų šaltiniai:**

Molėtų rajono savivaldybės biudžeto pajamos didėja 427,6 tūkst. Eur valstybės biudžeto lėšomis.

**5. Kiti sprendimui priimti reikalingi pagrindimai, skaičiavimai ar paaiškinimai.**